
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 504 


7 Απριλίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Όροι καταβολής του ειδικού επιμισθίου αποσπαμένων 
Εκπαιδευτικών και διοικητικών υπαλλήλων του 
ΥΠ.Ε.Π.Θ. στο εξωτερικό. 1 

Τροποποίηση Κοινής Υπουργικής Απόφασης, ως 
προς το σκέλος που αφορά, την Συντονιστική Ομά¬ 
δα Ενέργειας (Σ.Ο.Ε.) και την Ομάδα Συντονιστών 
Τομέων Ειδικοτήτων (Ο. Σ.Τ. Ε.) για την Υλοποίηση 
Τεχνικού Δελτίου Αναμόρφωσης Εκπαιδευτικών 
Προγραμμάτων Αρχικής Επαγγελματικής Κατάρ¬ 


τισης. 2 

Καθορισμός ύψους Παγίας Προκαταβολής που έχει 
συσταθεί στο Υπουργείο Γεωργίας. 3 

Αναπροσαρμογή καθορισμού ωριαίας αποζημίωσης 
εκπαιδευτικών συνεργατών Ακαδημιών Εμπορικού 
Ναυτικού (Α.Ε.Ν.). 4 

Υπερωριακή απασχόληση προσωπικού της Παν/κής 
Φοιτητικής Λέσχης Θεσσαλονίκης. 5 


Καθορισμός αποζημίωσης του Προέδρου, των Με¬ 
λών και της Γραμματείας της Ομάδας Δράσης 
(Έργου) που συγκροτήθηκε με την Δ1α/9455/ 
5.5.1999 απόφαση των υπουργών ΕΣ.Δ.Δ.Α. και 
Υγείας και Πρόνοιας για την αντιμετώπιση του 
προβλήματος του έτους 2000 των πληροφορια¬ 
κών και ηλεκτρονικών συστημάτων στις υπηρε¬ 
σίες και στους φορείς αρμοδιότητος του Υπουρ¬ 


γείου Υγείας και Πρόνοιας. 6 

Καθιέρωση υπερωριακής απασχόλησης έτους 2000 
για το προσωπικό με σχέση εργασίας ιδιωτικού δι¬ 
καίου του Υπουργείου Πολιτισμού που έχει διατε¬ 
θεί στο ΝΠΙΔ με την επωνυμία «Εθνικό Θέατρο». 7 

Καθιέρωση απογευματινής εργασίας σε υπαλλήλους 
των Δ.Ο.Υ. 8 

Ορισμός του τρόπου και της διαδικασίας εξελίξεων 
υπηρετούντων μελών ΕΠ των ΤΕΙ εκκρεμούν προς 
της ενάρξεως ισχύος του Ν. 2188/1994. 9 


ΑΠΟΦΑΣΕΙΣ 

Αριθ. 2/24595/0022 (1) 

Όροι καταβολής του ειδικού επιμισθίου αποσπαμένων 
Εκπαιδευτικών και διοικητικών υπαλλήλων του 
ΥΠ.Ε.Π.Θ. στο εξωτερικό. 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΥΦΥΠ. ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των νόμων: 

α) 2413/1996 (ΦΕΚ 124Α) «Η Ελληνική Παιδεία στο Εξω¬ 
τερικό, η Διαπολιτισμική Εκπαίδευση και άλλες διατάξεις». 

β) 2238/94 αρθ. 14 (ΦΕΚ 151 /Α) «Κύρωση του κώδικα φο¬ 
ρολογίας εισοδήματος» όπως τροποποιήθηκε και συ¬ 
μπληρώθηκε με τους νόμους: 

1. 2459/97 αρθ. 10 παρ. 10 (ΦΕΚ 17Α) «Κατάργηση φο¬ 
ρολογικών απαλλαγών και άλλες διατάξεις». 

Ιι. 2621/98 αρθ. 2 παρ. 26 (ΦΕΚ 136α) «Ρύθμιση θεμάτων 
Οργάνωσης καιλειτουργίαςτωνΤεχνολογικών Εκπαιδευ¬ 
τικών Ιδρυμάτων και άλλες διατάξεις». 

Ιιι. 2740/99 αρθ. 6 παρ. 13 (ΦΕΚ 186Α) «Κρατικό πιστο¬ 
ποιητικό Γλωσσομάθειας και άλλες διατάξεις». 

2. Το γεγονός ότι από τις διατάξεις της απόφασης δεν 
προκαλείται επιπλέον δαπάνη για το τρέχον και για το 
επόμενο οικονομικό έτος βάσει του αριθμού των υπηρε¬ 
τούντων στις χώρες του εξωτερικού. 

3. Την αρ.1107147/1239/0006Α/4.10.96 κοινή απόφαση 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 922 Β’). 

4. Την αριθ.8211/8.3.99 κοινή απόφαση Πρωθυπουρ¬ 
γού και Υπουργού Εσωτερικών Δημόσιας Διοίκησης και 
Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών Δημόσιας Διοίκησης και Αποκέ¬ 
ντρωσης Λεωνίδα Τζαννή και Γεώργιο Φλωρίδη (ΦΕΚ 198 
Β’). 

5. Τις σχετικές προτάσεις που υποβλήθηκαν από τις οι¬ 
κείες διπλωματικές και προξενικές αρχές και τους συντο¬ 
νιστές εκπαίδευσης εξωτερικού, σύμφωνα με το αρθ. 28, 
παρ. 2του Ν.2413/96 (ΦΕΚ 124Α), αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Καθορίζουμε τους όρους και τις προϋποθέσεις καταβο¬ 
λής του ειδικού επιμισθίου σε υπαλλήλους αρμοδιότητας 
ΥΠΕΠΘ που είναι αποσπασμένοι στο εξωτερικό ως εξής: 

1. Δικαιούχοι είναι εκπαιδευτικοί Α/θμιας και Β/θμιας εκ¬ 
παίδευσης, διοικητικοί υπάλληλοι και συντονιστές εκπαί¬ 
δευσης. 

2. Το ειδικό επιμίσθιο που χορηγείται από το Ελληνικό 
Δημόσιο καταβάλλεται στους δικαιούχους επιπλέον των 
τακτικών αποδοχών εφόσον δεν καταβάλλεται γιατον ίδιο 
σκοπό αποζημίωση από τοπική πηγή. 

3. Η καταβολή του επιμισθίου αρχίζει από την ημερομη¬ 
νία της πράξης ανάληψης υπηρεσίας και σε καμία περί¬ 
πτωση δεν πρέπει να υπερβαίνει τις δέκα (10) ημέρες πριν 
από την έναρξη του σχολικού έτους της χώρας που έχει 
αποσπασθεί ο δικαιούχος και συνεχίζεται σε όλη τη διάρ¬ 
κεια της απόσπασης εφόσον: 

α) Υπάρχει αντίστοιχη προσφορά υπηρεσίας κατά τη 
διάρκεια του διδακτικού έτους συμπεριλαμβανομένων 
των χρονικών διαστημάτων κανονικής άδειας, διακοπών 
Χριστουγέννων και Πάσχα που διανύεται εντός ή εκτός 
χώρας απόσπασης. 

β) Κατά το χρονικό διάστημα καλοκαιρινών διακοπών, 
δεν συντρέχει κάποια υπό τις περιπτώσεις της παραγρ. 7 
τηςπαρούσης. 

γ) Το χρονικό διάστημα αναρρωτικής άδειας δεν υπερ¬ 
βαίνει τις πέντε (5) ημέρες διανύεται εκτός χώρας από¬ 
σπασης και δεν συμπίπτει με προηγούμενο ή επόμενο διά¬ 
στημα κανονικής άδειας και διακοπών. 

δ) Το χρονικό διάστημα άδειας κύησης λοχείας και ανα¬ 
τροφής τέκνων διανύεται στη χώρα απόσπασης. 

ε) Η «Παράταση της απόσπασης του δικαιούχου, στην 
ίδια χώρα, πραγματοποιήθηκε μετά τη λήξη του διδακτι¬ 
κού και πριν τη λήξη του σχολικού έτους. 

στ) Κατά το χρονικό διάστημα των καλοκαιρινών διακο¬ 
πών εκδοθείδιαπιστωτική πράξη λήξηςτης απόσπασης και 
στη συνέχεια ανακληθεί και παραταθεί ή ανανεωθεί η από¬ 
σπαση για την ίδια χώρα πριν τη λήξη του σχολικού έτους. 

ζ) Κατά το χρονικό διάστημα άδειας για άσκηση του 
εκλογικού δικαιώματος στην Ελλάδα, που έχει χορηγηθεί 
σύμφωνα μετά ισχύοντα κάθε φορά και για τους υπαλλή¬ 
λους των οικείων διπλωματικών αρχών της χώρας. 

η) Έχει χορηγηθεί ειδική άδεια, όπως αυτή προβλέπε- 
ταιαπότο άρθρο 18παρ. 6 του Ν.2413/96. 

4. Το ειδικό επιμίσθιο διακόπτεται: 

α) Κατά το χρονικό διάστημα κανονικής άδειας που συ¬ 
μπίπτει με τις πρώτες ή τις τελευταίες ημέρες του διδα¬ 
κτικού έτους της χώρας απόσπασης. 

β) Για το χρονικό διάστημα αναρρωτικής άδειας μεγα¬ 
λύτερο των πέντε (5) ημερών που διανύεται εκτός χώρας 
απόσπασης. 

γ) Στην περίπτωση παράτασης της απόσπασης του εκ¬ 
παιδευτικού ή διοικητικού υπαλλήλου για την ίδια χώρα 
διακόπτεται κατά τους θερινούς μήνες εφόσον αυτή πραγ¬ 
ματοποιήθηκε μετά την έναρξη του νέου σχολικού έτους. 

5. Το ειδικό επιμίσθιο καταβάλλεται: 

α) Από τον αρμόδιο υπόλογο στη χώρα απόσπασης και 
σε τοπικό νόμισμα της ίδιας χώρας. Σε χώρες στις οποίες 
το νομισματικό καθεστώς της χώρας που υπηρετούν οι δι¬ 
καιούχοι παρουσιάζει ιδιαιτερότητες, η καταβολή γίνεται 
σε τοπικό νόμισμα ή σε ΕΥΡΩ ή σε δολλάρια Η.Π.Α. 


β) Από την αρμόδια υπηρεσία του ΥΠΕΠΘ σε κάθε περί¬ 
πτωση αδυναμίας καταβολής του από τους υπολόγους στη 
χώρα απόσπασης, όπως εξάντληση προϊόντος ΧΕΠ, αδυνα¬ 
μία ορισμού υπολόγου σε ορισμένες χώρες, αδυναμία κα¬ 
ταβολής του για οποιοδήποτε λόγο εντός του ορισθέντος 
χρονικού διαστήματος διαχείρισης του προϊόντος ΧΕΠ κ.λπ. 

6. Σε περίπτωση που καταβάλλεται στους δικαιούχους 
συνεχώς ή κατά διαστήματα αποζημίωση γιατον ίδιο σκο¬ 
πό από τοπική πηγή: 

α) Μεγαλύτερη ή ίδια με το ύψος του ελληνικού επιμι¬ 
σθίου, δε χορηγείται επιμίσθιο από το ελληνικό δημόσιο 
τα αντίστοιχα χρονικά διαστήματα σύμφωνα με τη σχετι¬ 
κή βεβαίωση του φορέα καταβολής της αποζημίωσης.β) 
μικρότερη του ελληνικού επιμισθίου, συμπληρώνεται η 
αποζημίωση αυτή από το ελληνικό δημόσιο μέχριτο ύψος 
του ελληνικού επιμισθίου τα αντίστοιχα χρονικά διαστή¬ 
ματα σύμφωνα με τη σχετική βεβαίωση του φορέα κατα¬ 
βολής της αποζημίωσης. 

Γ ια τον υπολογισμό της διαφοράς του επιμισθίου που 
χορηγείται από το ελληνικό δημόσιο, λαμβάνεται υπόψη 
το μικτό ποσό του ελληνικού επιμισθίου και το μικτό ποσό 
που καταβάλλεται από άλλη πηγή στο δικαιούχο. 

7. Στους δικαιούχους καταβάλλεται και για μία μόνο φο¬ 
ρά ποσό ίσο με το 1/3 του ισχύοντος μηνιαίου επιμισθίου, 
της χώρας απόσπασης στις περιπτώσεις: 

α) Ανάκλησης ή διακοπής της απόσπασης κατά τη διάρ¬ 
κεια του διδακτικού έτους της χώρας που υπηρετεί. 

β) Μη παράτασης της απόσπασης για το επόμενο σχο¬ 
λικό έτος. 

γ) Μη υποβολής αίτησης για παράταση της απόσπασής 
του για το επόμενο σχολικό έτος. 

δ) Παράτασης της απόσπασης για το επόμενο σχολικό 
έτος αλλά για άλλη χώρα του εξωτερικού. 

8. Αν ανανεωθεί ή δεν ανανεωθεί η απόσπαση του εκ¬ 
παιδευτικού και διοικητικού υπαλλήλου για το επόμενο 
σχολικό έτος ύστερα από αίτησή του και στη συνέχεια 
ανακληθεί η απόφαση ανανέωσης ή μη ανανέωσης αντί¬ 
στοιχα μετά από νεότερη αίτησή του, δεν καταβάλλεται 
το ειδικό επιμίσθιο από το ελληνικό δημόσιο για το χρονι¬ 
κό διάστημα από την ανανέωση ή μη ανανέωση της από¬ 
σπασης μέχρι την ανάκληση της απόφασης ανανέωσης ή 
μη ανανέωσης αντίστοιχα, εφόσον το χρονικό αυτό διά¬ 
στημα συμπίπτει με τις θερινές διακοπές της χώρας που 
υπηρετεί ο εκπαιδευτικός. 

9. Απόδοση λογ/σμού προϊόντος ΧΕΠ. 

Ο υπόλογος έχει την υποχρέωση μετά τη λήξη της 
προθεσμίας για την απόδοση λογ/σμού του προϊόντος 
ΧΕΠ να υποβάλει στο Συντονιστή Εκπ/σης της χώρας 
που υπηρετεί πλήρη δικαιολογητικά με αναφορά του 
την οποία κοινοποιεί και στην αρμόδια ΥΔΕ που εξέδω¬ 
σε το ΧΕΠ. Ο Συντονιστής Εκπ/σης, μετά από σχετικό 
έλεγχο, βεβαιώνει την ακρίβεια των στοιχείων και δι- 
καιολογητικών βάσει των οποίων καταβάλλεται το ειδι¬ 
κό επιμίσθιο και στη συνέχεια τα διαβιβάζει στην αρμό¬ 
δια Υπηρεσία του ΥΠ.Ε.Π.Θ. προκειμένου να εφαρμο- 
σθεί η διαδικασία της παρ. 8 του αριθμ. 2 του π.δ. 
136/98 για την εκκαθάριση της δαπάνης και την απο¬ 
στολή των δικαιολογητικών στο Ε.Σ. και την απαλλαγή 
του υπολόγου. 

10. Από την έναρξη ισχύος της παρούσας κανονιστικής 
απόφασης όλες οι προηγούμενες κανονιστικές σχετικές 
με το θέμα αποφάσεις καταργούνται. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2000 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚ. 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Λ.ΤΖΑΝΗΣ ΝΙΚ. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡ. ΑΡΣΕΝΗΣ 
-♦- 

Αριθ. 2/8406/0022 (2) 

Τροποποίηση Κοινής Υπουργικής Απόφασης, ως προς το 
σκέλος που αφορά, την Συντονιστική Ομάδα Ενέργει¬ 
ας (Σ.Ο.Ε.) και την Ομάδα Συντονιστών Τομέων Ειδι¬ 
κοτήτων (Ο. Σ.Τ. Ε.) για την Υλοποίηση Τεχνικού Δελ¬ 
τίου Αναμόρφωσης Εκπαιδευτικών Προγραμμάτων 
Αρχικής Επαγγελματικής Κατάρτισης. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 2009/92 «Εθνικό Σύστημα Επαγγελματικής 
Εκπαίδευσης και Κατάρτισης», όπως τροποποιήθηκε και 
ισχύει. 

2. Την εκπαιδευτική μεταρρύθμιση, όπως έχει εξαγγελ¬ 
θεί από τον Υπουργό Ε.Π.Θ. 

3. Την υπ’ αριθμ. 2042902/6758/0022/2.7.98, Κοινή 
Υπουργική Απόφαση των Υπουργών Εθνικής Παιδείας και 
Θρησκευμάτων και Οικονομικών, περί «Αναμόρφωσης - 
Αναβάθμισης Κανονισμών Κατάρτισης». 

4. Την υπ’ αριθμ. πρωτ. Ο.Ε.Ε.Κ. 92252/2.5.98, τελική ει¬ 
σήγηση της ομάδας εργασίας για την Αναμόρφωση -Ανα¬ 
βάθμιση Κανονισμών Κατάρτισης. 

5. Τις διαπιστώσεις και παρατηρήσεις της ομάδας ερ¬ 
γασίας: 

-Τα περισσότερα, από τα υφιστάμενα σήμερα αναλυτικά 
προγράμματα, είναι μη επικαιροποιημένα, σύντομα ασα¬ 
φή και δεν έχουν τη δυνατότητα παρακολούθησης των τε¬ 
χνολογικών εξελίξεων στην παραγωγική διαδικασία. 

Στην πλειοψηφία τους, οι διδακτικές σημειώσεις είναι 
μία συρραφή φωτοτυπιών έντυπου αναχρονιστικού υλι¬ 
κού, που απαιτούν υψηλό κόστος αναπαραγωγής, χωρίς 
να παρέχου ντη δυνατότητα περαιτέρω αξιοποίησης τους 
και χωρίς να καλύπτουν τις ανάγκες για παροχή σύγχρο¬ 
νων και επίκαιρων γνώσεων. Τ ο ισχύον σύστημα των ερω¬ 
τήσεων στην πιστοποίηση, επιδέχεται πολλές βελτιώσεις, 
ως προς την αποφυγή απομνημόνευσης. Οι ερωτήσεις σε 
ορισμένες περιπτώσεις, δεν είναι σαφείς και σε άλλες εί¬ 
ναι ιδιαίτερα δυσνόητες. Είναι απαραίτητη η δημιουργία 
ειδικού φυλλαδίου με την ονομασία «Οδηγός Σπουδών 
του Καταρτιζομένου» στα περιεχόμενα, του οποίου προ- 
τάθηκε η ενσωμάτωση του «Κανονισμού Κατάρτισης» και 
των «Τεχνικών Εγχειριδίων Κατάρτισης». 

6. Το γεγονός ότι η κατάρτιση, αποτελεί ένα δυναμικό 
σύστημα, υποκείμενο σε συνεχείς μεταβολές και εξελί¬ 
ξεις, τόσο θεσμικές όσο και τεχνολογικές. 

7. Τις συνεχώς μεταβαλλόμενες διεθνείς συνθήκες, τό¬ 
σο σε οικονομικό όσο και σε κοινωνικό και εκπαιδευτικό 
επίπεδο και την ανάγκη προσαρμογής στις ραγδαίες τε¬ 
χνολογικές εξελίξεις. 


8. Το Τεχνικό Δελτίο «Αναμόρφωση Εκπαιδευτικών 
Προγραμμάτων Αρχικής Επαγγελματικής Κατάρτισης» 
στα πλαίσια του ΚΠΣ 1994-99/ΕΠΕΑΕΚ, Υποπρόγραμμα 
2, Μέτρο 2.1 γ, σύμφωνα με το οποίο έχουν δεσμευθεί 
ανάλογες πιστώσεις στους σχετικούς Χρηματοδοτικούς 
Πίνακες του Β’ ΚΠΣ 1994-99/ΕΠΕΑΕΚ. 

9. Το υπ’ αριθμ. 897/4.11.99, έγγραφο του Προέδρου 
του Ο.Ε.Ε.Κ., με βάση το οποίο, υποβλήθηκε στο Κ.Π.Σ. 
του ΥΠ.Ε.Π.Θ. «ΠΑΡΑΤΗΜΑ ΤΡΟΠΟΠΟΙΗΣΗΣ ΤΟΥ ΤΕ¬ 
ΧΝΙΚΟΥ ΔΕΛΤΙ ΟΥ 2.1 γ». 

10. Το γεγονός ότι με την απόφαση αυτή προκαλείται 
δαπάνη σε βάρος του Νομικού Προσώπου Δημοσίου Δι¬ 
καίου «Οργανισμός Επαγγελματικής Εκπαίδευσης και 
Κατάρτισης» για το οικονομικό έτος 2000 ύψους 
68.250.000 δρχ. περίπου οι οποίες θα αντιμετωπισθούν 
από τον Τακτικό Προϋπολογισμό του Ο. Ε. Ε. Κ. 

11. Την υπ’ αριθμ.22/98 Απόφαση του Δ.Σ. του Ο.Ε.Ε.Κ. 
περί Έγκρισης και Υλοποίησης του Τεχνικού Δελτίου 
«Αναμόρφωσης Εκπαιδευτικών Προγραμμάτων Αρχικής 
Επαγγελματικής Κατάρτισης». 

12. Την αριθμ. 1107147/1239/0006Α/4.10.96 (ΦΕΚ 
922/Β/96) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών» 

13. Τις διατάξεις του άρθρου 40 του Ν. 849/78 (ΦΕΚ 222 
και του άρθρου 8 του Ν. 2129/93. 

14. Την υπ’ αριθμ. 2077093/8414/0022/19.11.1998, Κοι¬ 
νή Υπουργική Απόφαση των Υπουργών Εθνικής Παιδείας 
και θρησκευμάτων και Οικονομικών με θέμα, «Σύσταση 
Ομάδων Έργου για την Υλοποίηση Τεχνικού Δελτίου Ανα¬ 
μόρφωσης Εκπαιδευτικών Προγραμμάτων Αρχικής 
Επαγγελματικής Κατάρτισης». 

15. Την υπ’ αριθμ. 22/23.7.98, Απόφαση του Δ.Σ. του 
Ο.Ε.Ε.Κ. με θέμα «Συγκρότηση Συντονιστικής Ομάδας 
Ενέργειας (Σ.Ο.Ε.)», αποφασίζουμε: 

Α. ΣΥΝΤΟΝΙΣΤΙΚΗ ΟΜΑΔΑ ΕΝΕΡΓΕΙΑΣ (Σ.Ο.Ε.). 

Την παράταση του χρόνου λειτουργίας της Συντονιστι¬ 
κής Ομάδας Ενέργειας (Σ.Ο.Ε.), μέχρι και τον Σεπτέμβριο 
του 2000. 

Έργο της Συντονιστικής Ομάδας Ενέργειας, σύμφωνα 
με το Τεχνικό Δελτίο 2.1 .γ, που έχει εγκριθεί από την Ε.Ε., 
είναι: 

1.0 γενικός Συντονισμός, η διοίκηση και η επίβλεψη του 
έργου της Αναμόρφωσης Εκπαιδευτικών Προγραμμάτων 
Αρχικής Επαγγελματικής Κατάρτισης. 

2. Ο καθαρισμός χρονοπρογραμματισμού έργων και 
αμοιβών όλων των ομάδων εργασίας του Τεχνικού Δελτί¬ 
ου. 

3. Η καθιέρωση κοινής ονοματολογίας και ορισμών για 
τις χρησιμοποιούμενες έννοιες. 

4. Ο προσδιορισμός και η εισήγηση στο Δ.Σ. του 
Ο.Ε.Ε.Κ. των Τομέων Ειδικοτήτων. 

5. Η έγκριση εισηγήσεων των Συντονιστών, ανά Τομέα 
Ειδικοτήτων, για κατάργηση, συγχώνευση και δημιουρ¬ 
γία νέων ειδικοτήτων. 

6. Η καθολική εφαρμογή του εγκεκριμένου από το Δ.Σ. 
γενικού υποδείγματος Οδηγών Κατάρτισης. 

7. Η εφαρμογή του εγκεκριμένου, από το Δ.Σ. γενικού 
υποδείγματος Τεχνικού Εγχειριδίου Κατάρτισης. 

8. Η εισήγηση στο Δ.Σ. του Ο.Ε.Ε.Κ. γενικού συστήμα¬ 
τος Πιστοποίησης Επαγγελματικής Κατάρτισης. 

9. Η εισήγηση στο Δ.Σ. του Ο.Ε.Ε.Κ. γενικού συστήμα¬ 
τος Απονομής Τίτλων. 

10.0 έλεγχος και η παραλαβή του συνολικού έργου των 
Τομέων Ειδικοτήτων. 

Η Ομάδα αυτή αποτελείται από 11 μέλη τα οποία και 
έχουν οριστεί με απόφαση του Δ.Σ. του Ο. Ε. Ε. Κ. (βλέπε 
οχ. Νο 15). 

ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ ΕΡΓΟΥ: 

ΣΕΠΤΕΜΒΡΙΟΣ 1998 - ΣΕΠΤΕΜΒΡΙΟΣ 2000 

ΠΡΟΫΠΟΛΟΓΙΣΜΟΣ: 

Το έργο θα διαρκέσει συνολικά 25 μήνες. Η παράταση 
αφορά το χρονικό διάστημα από 1.1.2000 έως 30.9.2000. 

Μηνιαία αμοιβή μελών: 350.000 δρχ. 

Συνολικό κόστος παράτασης: 

11 μέλη X 350.000 δρχ. X 9 μήνες(1.1-30.9.2000) = 
34.650.000. 

Για τη δαπάνη που αφορά το χρονικό διάστημα έως και 
31.12.1999 έχει προβλεφθεί έγκριση με βάση την υπ’ 
αριθμ. 2077093/8414/0022/19.11.98, Κ.Υ.Α. 

Η υλοποίηση του Έργου και κατά συνέπεια, η αμοιβή 
της ομάδας ξεκίνησε το Σεπτέμβριο 1998 και όχι τον Ιού¬ 
λιο 1998, όπως αναφέρεται στην υπ’ αριθμ. 2077093/ 
8414/0022/19.11.98, Κ.Υ.Α. 

Β. ΟΜΑΔΕΣ ΣΥΝΤΟΝΙΣΤΩΝ ΤΟΜΕΩΝ ΕΙΔΙΚΟΤΉΤΩΝ 
(Ο.Σ.Τ.Ε.). 

Την τροποποίηση της συνολικής αμοιβής κάθε μέλους 
από 1.200.000 δρχ. σε 2.000.000 δρχ. για τους εξής λόγους: 

• Την επιβάρυνση του έργου τους, με την επεξεργασία 
ενός σημαντικού όγκου αιτήσεων, τις οποίες κλήθηκαν να 
αξιολογήσουν, στα πλαίσια συγκρότησης των Ομάδων 
Συντακτών Οδηγών Κατάρτισης. (Σ.Ο.Κ.). Να σημειωθεί 
ότι οι Ο.Σ.Τ.Ε. επεξεργάστηκαν και συμπλήρωσαν πίνα¬ 
κες αξιολόγησης, για σύνολο 6.500 αιτήσεων. 

• Την παράταση του χρόνου λειτουργίας τους, από 16 
σε 19 μήνες. Να σημειωθεί ότι παρουσιάστηκε καθυστέ¬ 
ρηση στην έναρξη υλοποίησης του έργου των Ο.Σ.Τ.Ε.. 
που ξεκίνησε τον Μάρτιο του 1999 αντί το Σεπτέμβριο του 
1998. Το έργο τους αναμένεται να ολοκληρωθεί το Σε¬ 
πτέμβριο του 2000. 

Έργο των Ομάδων είναι: 

1. Η διοίκηση του έργου ανά Τομέα Ειδικοτήτων. 

2. Η διασφάλιση επιστημονικών και πρακτικών παραμέ¬ 
τρων, ανά Τομέα Ειδικοτήτων. 

3. Οι εισηγήσεις προς την Συντονιστική Ομάδα Ενέργει¬ 
ας (Σ.Ο.Ε.) για κατάργηση, συγχώνευση και δημιουργία 
νέων ειδικοτήτων. 

4. Οι προτάσεις για τη σύνθεση των Ομάδων Συντακτών 
Οδηγών Κατάρτισης (Σ.Ο.Κ.). 

5. Η υποβολή εκθέσεων, ως προς τα στοιχεία των υπο¬ 
ψηφίων Συντακτών Οδηγών Κατάρτισης (Σ.Ο.Κ.). 

6. Ο έλεγχος, η αξιολόγηση και παραλαβή των προσχε¬ 
δίων Οδηγών Κατάρτισης. 

7. Η υποβολή στη Συντονιστική Ομάδα Ενέργειας 
(Σ.Ο.Ε.) προτάσεων Οδηγών Κατάρτισης. 

8. Η επίβλεψη της συγγραφής των Τεχνικών Εγχειρι¬ 
δίων Κατάρτισης. 

9. Η υποβολή στη Συντονιστική Ομάδα Ενέργειας 
(Σ.Ο.Ε.) των ολοκληρωμένων Οδηγών Κατάρτισης. 

Οι επιτροπές αυτές είναι τριμελείς. 


ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ ΕΡΓΟΥ: 

ΜΑΡΤΙΟΣ 1999 - ΣΕΠΤΕΜΒΡΙΟΣ 2000 

ΠΡΟΫΠΟΛΟΓΙΣΜΟΣ 

Το έργο θα διαρκέσει συνολικά 19 μήνες. 

Συνολική αμοιβή κάθε μέλους: 2.000.000 δρχ. 

Συνολικό κόστος: 14τομείςΧ3μέληΧ2.000.000δρχ. = 
84.000.000 δρχ. 

Από το παραπάνω σύνολο: 

14 τομείς X 3 μέλη X 1.200.000 = 50.400.000 αφορά 
υποσύνολο του ήδη εγκεκριμένου ποσού (σύμφωνα με 
την υπ’ αριθμ. 2077093/8414/0022/19.11.1998, Κ.Υ.Α.). 

14 τομείς X 3 μέλη X 2.000.000 = 84.000.000 δρχ. 

Η διαφορά 84.000.000 - 50.400.000 = 33.600.000 αφο¬ 
ρά τον συνολικό επιπλέον προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2000 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 
-Φ- 

Αριθ. 2/25346 (3) 

Καθορισμός ύψους Παγίας Προκαταβολής που έχει συ- 
σταθεί στο Υπουργείο Γεωργίας. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

2. Τις διατάξεις των άρθρων 46-49 του Ν. 2362/95 «Πε¬ 
ρί Δημοσίου Λογιστικού, Ελέγχου των Δαπανών του Κρά¬ 
τους και άλλες διατάξεις». 

3. Τις διατάξεις της αριθμ. 2009580/8-2-1996 (ΦΕΚ 95 
Β’) Απόφασης Υπ. Οικονομικών. 

4. Τις διατάξεις του Π.Δ. 920/1978 «Περί συστάσεως 
Παγίας Προκαταβολής εις το Υπουργείο Γ εωργίας». 

5. Τις διατάξεις του Π.Δ. 402/1988 «Οργανισμός 
Υπουργείου Γεωργίας». 

6. Την κοινή απόφαση των Υπουργών Οικονομικών και 
Γεωργίας αριθμ. 2/19372/8-4-1999 «Καθορισμός ύψους 
Παγίας Προκαταβολής που έχει συσταθεί στο Υπουργείο 
Γεωργίας». 

7. Την ανάγκη αύξησης του ύψους της Παγίας Προκα¬ 
ταβολής για την αντιμετώπιση της δαπάνης της αξίας των 
εισιτηρίων για μετακινήσεις στο εξωτερικό αλλά και τις 
πρόσθετες δαπάνες που προέκυψαν από την αύξηση της 
τιμής των εισιτηρίων, ξενοδοχείων και ημερήσιας αποζη¬ 
μίωσης, όσο και από την αύξηση του αριθμού των μετακι¬ 
νήσεων για την αντιμετώπιση των προβλημάτων του γε¬ 
ωργικού τομέα, εν όψει και της ένταξης της χώρας μας 
στηνΟ.Ν.Ε. 

8. Την αριθμ. 1107147/1239/0006Α/4-10-96 κοινή από¬ 
φαση του Πρωθυπουργού και του Υπουργού Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομικών» (ΦΕΚ937/Β/14-10-96), αποφασίζουμε: 

1. Τροποποιούμε την ανωτέρω απόφασή μας αριθμ. 
2/19372/8-4-1999 και ορίζουμε το ύψος της Παγίας Προ¬ 
καταβολής που έχει συσταθεί στο Υπουργείο Γεωργίας 
στο ποσό των εξήντα (60.000.000) δρχ. 

2. Από την Παγία αυτή Προκαταβολή ορίζουμε να πλη¬ 
ρώνονται οι δαπάνες σε βάρος των πιστώσεων των Κωδι¬ 
κών Αριθμών Εξόδων 0713, 0732 και 5311 του Φορέα 
29/110 του Προϋπ/σμού Εξόδων Υπ. Γεωργίας και σε πο¬ 
σοστό μέχρι 90% της εγκεκριμένης κατά Κ.Α. Ε. πίστω¬ 
σης, για μετακινήσεις υπαλλήλων γενικά και λοιπών προ¬ 
σώπων στο εξωτερικό για εκτέλεση υπηρεσίας. 

3. Εγκρίνουμε την έκδοση χρηματικού Εντάλματος πλη¬ 
ρωμής με το ποσό των δέκα πέντε εκατομμυρίων 
(15.000.000) δρχ. στο όνομα του διαχειριστού της Παγίας 
Προκαταβολής που ορίστηκε με την απόφαση του Υπουρ¬ 
γού Γεωργίας αριθμ. 9062/3-5-96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2000 

Ο ΥΠΟΥΡΓΟΣ ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ ΓΕΩΡ. ΑΝΩΜΕΡΙΤΗΣ 

-♦- 

Αριθ. 2/17806/0022 (4) 

Αναπροσαρμογή καθορισμού ωριαίας αποζημίωσης εκ¬ 
παιδευτικών συνεργατών Ακαδημιών Εμπορικού Ναυ¬ 
τικού (Α.Ε.Ν.). 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 14 παραγρ. 8 του Ν. 2638/98 (ΦΕΚ 204 
Α/98) «Οργάνωση και λειτουργία της Ναυτικής Εκπαίδευ¬ 
σης, μισθολογικές ρυθμίσεις για το προσωπικό αυτής και 
άλλες διατάξεις». 

β) Το άρθρο 29 Ατού Ν. 1558/1985 (Α 137) όπως προ¬ 
στέθηκε με το άρθρο 27 του Ν. 2081/1992 (Α 154) και τρο¬ 
ποποιήθηκε με το άρθρο 1 παραγρ. 2 ατού Ν. 2469/1997 
(Α 38). 

γ) Τις διατάξεις του ΝΔ 99/73 «Περί συστάσεως Κεφα¬ 
λαίου Ναυτικής Εκπαίδευσης» (ΦΕΚ 173Α/73). 

δ) Την αριθμ. 86005/3165/6.7.81 Κοινή απόφαση των 
Υπουργών Οικονομικών και Εμπορικής Ναυτιλίας «Περί 
κυρώσεως Οικονομικού Κανονισμού Κεφαλαίου Ναυτι¬ 
κής Εκπαιδεύσεως» (ΦΕΚ424Β/81). 

ε) Την αριθ. 2/79736/0022/25.11.1999 Κοινή Απόφαση 
των Υπουργών Οικονομικών και Εμπορικής Ναυτιλίας 
«Καθορισμός ωριαίας αποζημίωσης εκπαιδευτικών συ¬ 
νεργατών Ακαδημιών Εμπορικού Ναυτικού (Α.Ε.Ν.)» 
(ΦΕΚ 2164 Β715.12.99). 

στ) Την αριθμ. 1107147/123 9/006Α/04.10.96 απόφαση 
με θέμα «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ922Β/96). 

ζ) Το γεγονός ότι από τις ρυθμίσεις της απόφασης 
αυτής προκαλείται επιπλέον δαπάνη σε βάρος του 
Προϋπολογισμού του Κεφαλαίου Ναυτικής Εκπαίδευ¬ 
σης (ΚΝΕ) ύψους 13.500.000 δρχ. περίπου, καθώς και 
ότι για την ανωτέρω δαπάνη έχει περιληφθεί πίστωση 
στον Κ.Α 0267 του Προϋπολογισμού του Κεφαλαίου 
Ναυτικής Εκπαίδευσης (ΚΝΕ) έτους 2000, αποφασί¬ 
ζουμε: 

1. Αναπροσαρμόζουμε την αριθ. 2/79736/0022/ 
25.11.1999 Κοινή Απόφαση των Υπουργών Οικονομικών 
και Εμπορικής Ναυτιλίας «Καθορισμός ωριαίας αποζη¬ 
μίωσης εκπαιδευτικών συνεργατών Ακαδημιών Εμπορι¬ 
κού Ναυτικού (Α.Ε.Ν.)» (ΦΕΚ2164 Β' 15.12.99). 


ί) Εκπαιδευτικοί Συνεργάτες Α’ βαθμίδας με πλήρη προ¬ 
σόντα (ναυτικών μαθημάτων) σε4.850 δρχ. 

μ) Εκπαιδευτικοί Συνεργάτες Α’ βαθμίδας με ελλιπή 
προσόντα (ναυτικών μαθημάτων) σε 4.600 δρχ. 

ίϋ) Εκπαιδευτικοί Συνεργάτες Α’ βαθμίδας με πλήρη προ¬ 
σόντα (γενικών και τεχνικών μαθημάτων) σε 4.850 δρχ. 

ϊν) Εκπαιδευτικοί Συνεργάτες Α 1 βαθμίδας με ελλιπή 
προσόντα (γενικών και τεχνικών μαθημάτων ) σε 4.600 
δρχ. 

ν) Εκπαιδευτικοί Συνεργάτες Β’ βαθμίδας με πλήρη 
προσόντα (ναυτικών μαθημάτων) σε 3.900 δρχ. 

νί) Εκπαιδευτικοί Συνεργάτες Β’ βαθμίδας με ελλιπή 
προσόντα (ναυτικών μαθημάτων) σε 3.600 δρχ. 

νϋ) Εκπαιδευτικοί Συνεργάτες Β’ βαθμίδας με πλήρη 
προσόντα (γενικών και τεχνικών μαθημάτων ) σε 3.900 
δρχ. 

νίϋ) Εκπαιδευτικοί Συνεργάτες Β’ βαθμίδας με ελλιπή 
προσόντα (γενικών και τεχνικών μαθημάτων ) σε 3.600 
δρχ. 

ίχ) Εκπαιδευτικοί Συνεργάτες Ρ βαθμίδας με πλήρη 
προσόντα και μεταπτυχιακό τίτλο σπουδών σε 4000 δρχ. 

χ) Εκπαιδευτικοί Συνεργάτες Π βαθμίδας με πλήρη 
προσόντα σε 3.900 δρχ. 

χί) Εκπαιδευτικοί Συνεργάτες Ρ βαθμίδας με ελλιπή 
προσόντα σε 3.600 δρχ. 

2. Κατά τα λοιπά εξακολουθεί να ισχύει η αριθ. 2/79736/ 
0022/25.11.1999 Κοινή Απόφαση των Υπουργών Οικονο¬ 
μικών και Εμπορικής Ναυτιλίας «Καθορισμός ωριαίας 
αποζημίωσης εκπαιδευτικών συνεργατών Ακαδημιών 
Εμπορικού Ναυτικού (Α.Ε.Ν.)» (ΦΕΚ2164Β715.12.99). 

3. Η ισχύς της παρούσας αρχίζει από 1.1.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2000 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 2/23879/0022 ( 5 ) 

Υπερωριακή απασχόληση προσωπικού της Παν/κής Φοι¬ 
τητικής Λέσχης Θεσσαλονίκης. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ - 
ΥΠΟΥΡΓΕΙΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοίκη¬ 
σης και άλλες συναφείς διατάξεις» (Α’ 40), όπως αντικατα- 
στάθηκαναπότο άρθρο 15 του Ν. 2592/1998 «Αναπροσαρ¬ 
μογή συντάξεων πολιτικών συνταξιούχων του Δημοσίου, 
ρύθμιση συνταξιοδοτικών θεμάτων και άλλες διατάξεις» (Α’ 
57). 

2. Την κοινή απόφαση 1107147/1239/0006 Α’/4.10.1996 
του Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών. 

3. Την αριθμ. 2/74260/0004/15.10.99 Κοινή Υπουργική 
Απόφαση (ΒΊ 925/99). 

4. Την αριθμ. ΣΤ5/5/1.2.2000 Υπουργική Απόφαση (Β' 
132/10.2.2000). 

5. Τι.ς εγκυκλίους 2030771/4262/0022/24.4.1997 και 
2022941/2297/0022/7.4.1998 και 2/8803/0022/8.2.99του Γε¬ 
νικού Λογιστηρίου του Κράτους. 

6. Το έγγραφο αρ. 545/27.1.2000 της Παν/ κης Φοιτητικής 
Λέσχης Παν. Θεσ/νίκης από τα οποία προκύπτει, ότι οι υπε¬ 
ρωρίες θα γίνονται κάθε Τρίτη και Πέμπτη από 3.00-6.00 μ.μ. 
β) υπέυθυνος ορίζεται ο Θεοδοσιάδης Δ/ντής της Παν/κής 
Φοιτητικής Λέσχης. 

7. Το γεγονός ότι η συνολική δαπάνη που προκαλείται από 
την απόφαση αυτή ανέρχεται στο ποσό των 2.466.240 δρχ. 
και θα βαρύνει τον προϋπολογισμό εξόδων της Παν/κής Φοι¬ 
τητικής Λέσχης Θεσ/νίκης δεν μπορεί σε καμιά περίπτωση, 
να υπερβεί σε ετήσια βάση το ύψος των ετήσιων πιστώσεων 
του προϋπολογισμού που έχουν γραφεί για την αιτία αυτή, 
μη επιτρεπομένης της μεταβολής τους είτε με τροποποίηση 
του προϋπολογισμού είτε με χορήγηση συμπληρωματικών 
κονδυλίων, αποφασίζουμε: 

Εγκρίνουμε μέσα στα πλαίσια των εγκεκριμένων πιστώσε¬ 
ων του προϋπολογισμού έτους 2000 την υπερωριακή απα¬ 
σχόληση, πέραν του υποχρεωτικού ωραρίου και μέχρι 22ης 
ώρας σετριάντα δύο (32) μονίμους υπαλλήλουςτης Παν/κής 
Φουτητικής Λέσχης Θεσ/νίκης για το χρονικό διάστημα από 
1.1.2000 μέχρο 30.6.2000 και για αριθμό ωρών δύο χιλιάδων 
διακοσίων σαράντα (2.240) συνολικά. 

Η απόφαση αυτή που ισχύει από 9.2.2000 να δημοσιευθεί 
στην Εφημερίδα της Κυβερνήσεως. 

Αθήνα, 9 Μαρτίου 2000 
Οι Γ ενικοί Γ ραμματείς 

Υπ.Δημοσ/κής Πολιτικής Υπ. Εθνικής Παιδείας 
Υπ. Οικονομικών και Θρησκευμάτων 

I. ΚΟΥΣΟΥΛΑΚΟΣ ΑΓΓΕΛΟΣ ΖΗΣΙΜΟΠΟΥΛΟΣ 

-♦- 

Αριθ. 2/16688/0022 (6) 

Καθορισμός αποζημίωσης του Προέδρου, των Μελών και 
της Γραμματείας της Ομάδας Δράσης (Έργου) που 
συγκροτήθηκε με την Δ1α/9455/5.5.1999 απόφαση 
των υπουργών ΕΣ.Δ.Δ.Α. και Υγείας και Πρόνοιας για 
την αντιμετώπιση του προβλήματος του έτους 2000 
των πληροφοριακών και ηλεκτρονικών συστημάτων 
στις υπηρεσίες και στους φορείς αρμοδιότητος του 
Υπουργείου Υγείας και Πρόνοιας. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ - ΥΠΟΥΡΓΕΙΟΥ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Α.. Τις διατάξεις: 

1. Της παρ. 18 του άρθρου 18 του Ν. 2503/97 «Διοίκηση, 
οργάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» 
(ΦΕΚ107/Τ.Α/97). 

2. Του άρθρου 40 του Ν. 849/1978 «περί παροχής κινήτρων 
δια την ενίσχυση της Περιφερειακής και Οικονομικής ανά¬ 
πτυξης της χώρας» (ΦΕΚ232/τ. Α'/78) όπως συμπληρώθηκε 
με το άρθρο 8 του Ν. 2129/93 (ΦΕΚ59Α). 

3. Του άρθρου 22 παρ. 3 του Ν. 2362/1995 «ΠερίΔημοσίου 
Λογιστικού, ελέγχου των δαπανών του Κράτους και άλλες 
διατάξεις» (Φ Ε Κ 247/τ. Α/27.11.1995). 


4. Του άρθρου 29Ατου Ν. 1558/85, όπως προσετέθη με το 
άρθρο 27του Ν. 2081/92 (ΦΕΚ 154/92τ. Α') το οποίο τροπο¬ 
ποιήθηκε με την παρ. 2α του άρθρου 1 του Ν. 2469/97 (ΦΕΚ 
38/97 τ.Α'). 

5. Του άρθρου 19 του Ν. 2470/1997 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες συ¬ 
ναφείς διατάξεις» (ΦΕΚ40/Τ.Α/97). 

6. Την αριθ. 1107147/1239/0006Α/4.10.96 κοινή απόφαση 
του Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ922/τ.Β'/96). 

7. Το άρθρο 122 του Π.Δ. 138/1992 «Οργανισμός του 
Υπουργείου Υγείας και Πρόνοιας» (ΦΕΚ 68/τ.Α'/22.4.92). 

8. Την Ε2α/οικ. 120/27.1.99 απόφαση του Υπουργού Υγεί¬ 
ας και Πρόνοιας «Σύσταση Επιτροπής για την παροχή υπο¬ 
στήριξης, στα Νοσοκομεία του ΕΣΥ, σχετικά με το πρόβλημα 
του έτους 2000 στα Πληροφοριακά Συστήματα και στα Ια¬ 
τρικά Μηχανήματα». 

9. Την Δ1α/9455/5.5.1999 (ΦΕΚ884/τ. Β726.5.1999) κοινή 
απόφαση των υπουργών Εσωτερικών, Δημόσιας Διοίκησης 
και Αποκέντρωσης και Υγείας και Πρόνοιας «Σύσταση Ομά¬ 
δας Δράσης (Έργου) για την αντιμετώπιση του προβλήμα¬ 
τος του έτους 2000 των πληροφοριακών και ηλεκτρονικών 
συστημάτων στις υπηρεσίες και στους φορείς αρμοδιότητος 
του Υπουργείου Υγείας και Πρόνοιας». 

10. Την Δ1 α/οικ. 12487/11.6.1999 απόφαση του Υπουργού 
Υγείας και Πρόνοιας «Συγκρότηση Ομάδας Δράσης (Έρ¬ 
γου) για την αντιμετώπιση του προβλήματος του έτους 2000 
των πληροφοριακών και ηλεκτρονικών συστημάτων στις 
υπηρεσίες και στους φορείς αρμοδιότητος του Υπουργείου 
Υγείας και Πρόνοιας όπως τροποποιήθηκε με την αριθμ. 
Δ1α/12665/20.7.1999,όμοια. 

11. Την αρ. 2/80345/0004/8.11.1999 (ΦΕΚ 2040/Β/ 
19.11.99) κοινή υπουργική απόφαση με θέμα «Μεταβίβαση 
εξουσίας υπογραφής σύμφωνα με το άρθρο 7 παρ. 1 του Ν. 
1943/91». 

Β. Το γεγονός ότι η εν λόγω επιτροπή (δμελής πάντα και απο- 
τελούμενη από τα ίδια πρόσωπα) λειτούργησε από 27.1.99 έως 

10.6.99 συγκροτούμενη με την Ε2α/οικ. 120/27.1.99 απόφαση 
του Υπουργού Υγείας και Πρόνοιας και στη συνέχεια από 

11.6.99 μέχρι σήμερα λειτουργεί με την μορφή ομάδας Δρά¬ 
σης (Έργου) συγκροτούμενη με την Δία/οικ. 12487/11.6.99 
απόφαση του Υπουργού Υγείας και Πρόνοιας, όπως τροπο¬ 
ποιήθηκε με την αριθμ. Δ1 α/12665/20.7.1999, όμοια. 

Συνολικό χρονικό διάστημα λειτουργίας της επιτροπής 
από 27.1.1999 έως 30.3.2000. 

Η εν λόγω συγκροτηθείσα Ομάδα Διοίκησης Έργου (μη 
αμιγής) απασχολείται εκτός κανονικού ωραρίου εργασίας 
πολλές ανθρωποώρες για την περίπτωση του σοβαρότατου 
έργου που της ανατέθηκε. 

Γ. Το γεγονός ότι από τις διατάξεις της παρούσας απόφα¬ 
σης προκαλείται δαπάνη σε βάρος του Κρατικού προϋπολο¬ 
γισμού ύψους τεσσάρων εκατομμυρίωνπεντακοσίων εξήντα 
χιλιάδων (4.560.000) δραχμών για το έτος 1999 και δαπάνη 
ύψους ενός εκατομμυρίου εκατό σαράντα χιλιάδων 
(1.140.000) δραχμών για το έτος 2000 που θα καλυφθεί από 
τις πιστώσεις που έχουν εγγράφει στον Προϋπολογισμό του 
Υπουργείου Υγείας και Πρόνοιας και συγκεκριμένα στον Ει¬ 
δικό Φορέα Προϋπολογισμού Φ 210 και Κωδικό Αριθμό Εξό¬ 
δων ΚΑΕ 0515, αποφασίζουμε: 

Ο Πρόεδρος, κάθε ένα από τα μέλη, καθώς και η Γραμμα- 
τεία, για τη συμμετοχή τους στις συνεδριάσεις της συγκρο¬ 
τούμενης με την Ε2α/οι κ. 120/27.1.99 απόφαση Επιτροπής 

και αργότερα της συγκροτούμενης με την Δία/οικ. 
12487/11.6.1999 απόφαση Ομάδας Δράσης (Έργου), για 
την αντιμετώπιση του προβλήματος του έτους 2000, αμείβο¬ 
νται κατά μήνα, με τα κάτωθι αναφερόμενα ποσά: 

Πρόεδρος: Εκατό χιλιάδες (100.000) δραχμές. 

Μέλος: Εξήντα χιλιάδες (60.000) δραχμές. 

Γραμματεία: Σαράντα χιλιάδες (40.000) δραχμές. 

Η ανωτέρω αποζημίωση καταβάλλεται στους δικαιούχους 
με βεβαίωση του Προέδρου της Ομάδας Δράσης, ότι παρέ¬ 
στησαν στις συνεδριάσεις που κλήθηκαν και οι οποίες δεν 
μπορούν να είναι λιγότερες από τρεις (3) το μήνα. Σε περί¬ 
πτωση που τα μέλη μετείχαν σε λιγότερες των τριών (3) συ¬ 
νεδριάσεις η. αποζημίωση μειώνεται στο τρίτο. 

Η παραπάνω δαπάνη βαρύνει τον προϋπολογισμό του 
Υπουργείου Υγείας και Πρόνοιας (Φ210 ΚΑΕ 0515). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 1 Μαρτίου 2000 
Οι Γ ενικοί Γ ραμματείς 

Υπ. Δημοσ/κής Πολιτικής Υπουργείου Υγείας 
Υπ. Οικονομικών και Πρόνοιας 

I. ΚΟΥΣΟΥΛΑΚΟΣ I. ΠΑΝΟΠΟΥΛΟΥ 

-♦- 

Αριθ. 2/20144/0022 (7) 

Καθιέρωση υπερωριακής απασχόλησης έτους 2000 για 
το προσωπικό με σχέση εργασίας ιδιωτικού δικαίου 
του Υπουργείου Πολιτισμού που έχει διατεθεί στο 
ΝΠΙΔ με την επωνυμία «Εθνικό Θέατρο». 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΥΠ. ΟΙΚΟΝΟΜΙΚΩΝ - 
ΥΠ. ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 14, παράγρ. 2 και 15 του Π.Δ. 410/88 «Κώ¬ 
δικας προσωπικού με σύμβαση εργασίας Ιδιωτικού Δικαίου 
του Δημοσίου κ.λ.π.». 

β) των άρθρων 1 παράγρ. 1,2 παράγρ. 1 και 10 παράγρ. 1 
του Ν. 2273/94 (ΦΕΚ 233/Α/94) «Εθνικό Θέατρο. Κρατικό Θέ¬ 
ατρο Βορείου Ελλάδος και άλλες διατάξεις», όπως συμπλη¬ 
ρώθηκαν, από το άρθρο 7 παράγρ. 21 του Ν. 2557/97 (ΦΕΚ 
271/Α/97) «θεσμοί μέτρα και δράσεις Πολιτιστικής ανάπτυ¬ 
ξης», διάτων οποίων ορίζεται ότι η Εθνική Λυρική Σκηνή, το 
Εθνικό θέατρο και το Κρατικό Θέατρο Βορείου Ελλάδος λει¬ 
τουργούν σε δωδεκάωρη βάση. 

2. Την αριθμ. 2/80345/004/8.11.99 κοινή Υπουργική από¬ 
φαση «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν. 1943/91». 

3. Τα αριθμ. 100/110-9/24.1.2000 και 267/250-47/1.3.2000 
έγγραφατου Ν.Π.Ι.Δ. με την επωνυμία «Εθνικό Θέατρο», δια 
των οποίων ζητείται η έγκριση υπερωριακής απασχόλησης 
για προσωπικό με σχέση εργασίας ιδιωτικού δικαίου. 

4. Την αριθμ. 130/24.1.2000 απόφαση του Υπουργείου 
Εργασίας και Κοινωνικών Ασφαλίσεων, με την οποία εγκρί- 
νεται υπερωριακή εργασία για προσωπικό με σχέση εργα¬ 
σίας ιδιωτικού δικαίου του Εθνικού Θεάτρου. 

5. Το γεγονός ότι η προκαλούμενη δαπάνη, ύψους συνολι¬ 
κά 3.000.000 δρχ.έχει προβλεφθεί και θα καλυφθεί από τις 
πιστώσεις των Προϋπολογισμών του ανωτέρω ΝΠΙΔ για το 
έτος 2000. 


6. Το γεγονός ότι, ο αιτούμενος αριθμός ωρών υπερωρια- 
κής απασχόλησης, κρίνεται απαραίτητος λόγω της φύσης 
της λειτουργίας του ανωτέρω ΝΠΙΔ, λόγω των αυξημένων 
δραστηριοτήτων τους (παραστάσεις εναλλασσόμενου ρε¬ 
περτορίου και παράλληλες δοκιμές για το ανέβασμα νέων 
έργων-συνεχείς περιοδείες σε διάφορες πόλεις της Ελλά- 
δας-συμμετοχή σε Φεστιβάλ). Ιδιαίτερα κατά τη διάρκεια 
των περιοδειών η ανάγκη υπερωριακής κλπ απασχόλησης εί¬ 
ναι αυξημένη, λόγω συνεχούς απασχόλησης του προσωπι¬ 
κού (στήσιμο σκηνικών, παράσταση, αποξήλωση σκηνικών, 
ταξίδι), αποφασίζουμε: 

1. Εγκρίνουμε από 14.2.2000 μέχρι 31.12.2000 υπερωρια- 
κή εργασία για δύο (2) ώρες τηνημέρα (εκτός Σαββάτων, Κυ¬ 
ριακών και αργιών) και μέχρι τη συμπλήρωση εκατόν είκοσι 
(120) ωρών συνολικάγια δέκαεπτά (17) υπαλλήλους με σχέ¬ 
ση εργασίας ιδιωτικού δικαίου αορίστου χρόνου του Υπουρ¬ 
γείου Πολιτισμού που έχουν διατεθεί στο ΝΠΙΔ με την επω¬ 
νυμία «Εθνικό Θέατρο». 

2. Η υπερωριακή και νυκτερινή εργασία θα παρέχονται, 
αντίστοιχα, από τη λήξη του υποχρεωτικού ωραρίου εργα¬ 
σίας και μέχρι την 22α νυκτερινή και από την 22α νυκτερινή 
μέχρι την 6η πρωινή. 

3. Η κατανομή των ωρών που εγκρίνονται με την παρούσα, 
θα γίνει με απόφαση του Καλλιτεχνικού Διευθυντή του Εθνι¬ 
κού Θεάτρου και θα βεβαιώνεται κατά μήνα από τον ίδιο. 

4. Η προκαλούμενη δαπάνη, ύψους συνολικά 3.000.000 
δρχ. θα καλυφθεί από τις πιστώσεις του Προϋπολογισμού 
του έτους 2000 του Ν.Π.Ι.Δ. με την επωνυμία «Εθνικό Θέα¬ 
τρο». 

Η παρούσα απόφαση να δημοσιευτεί στην Εφημερίδα της 
Κυβερνήσεως. 

Αθήνα, 14 Μαρτίου 2000 

Οι Γ ενικοί Γ ραμματείς 
Δημ. Πολιτικής Πολιτισμού 

Υπ. Οικονομικών 

ΙΩΑΝΝΗΣ ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 
-♦- 

Αριθ. 2/20987/0022 (8) 

Καθιέρωση απογευματινής εργασίας σε υπαλλήλους 
των Δ.Ο.Υ. 

Ο ΓΕΝΙΚΟΣ ΓΡΑΜΜΑΤΕΑΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρ.29Ατου Ν. 1558/85, όπως προ¬ 
στέθηκε με το αρ. 27 του Ν.2081/92 και αντικαταστάθηκε 
με το άρθρο 1 του Ν. 2469/97 (ΦΕΚ38/Α’). 

2. Τις διατάξεις του άρθρου 18 του Ν. 2470/97 όπως 
αντικαταστάθηκε με το άρθρο 15 του Ν. 2592/98. 

3. Την αριθ.2/74260/0004/15.10.1999 απόφαση «Μετα¬ 
βίβαση εξουσίας υπογραφής σύμφωνα με το άρθρο 7 
παρ.1 του Ν. 1943/91». 

4. Το αριθ. 1019341 /590/0002Ε/8.3.2000 έγγραφο της 
Δ/νσης Προσωπικού Δ.Ο.Υ. (Δ2). 

5. Την ανάγκη καθιέρωσης υπερωριακής εργασίας σε 
υπαλλήλους των Δ.Ο.Υ. για την υποστήριξη των λειτουρ- 
γιώντου ΤΑΧΙ3. 

6. Το γεγονός ότι από την απόφαση αυτή προκαλείται 
δαπάνη τριάντα δύο εκατομμυρίων (32.000.000) δραχ- 

μών η οποία θα αντιμετωπισθεί από τις πιστώσεις του Ει¬ 
δικού Φορέα 23-120 και ΚΑΕ 0511 οικονομικού έτους 
2000 του Υπουργείου Οικονομικών, αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας υπαλλήλων των ΔΟΥ για την υποστήριξη 
των λειτουργιών του ΤΑΧΙ3 είκοσι επτά χιλιάδων (27.000) 
ωρών συνολικά για το χρονικό διάστημα από 1.1.2000 
έως 30.6.2000. 

Η κατανομή των ωρών κατά ΔΟΥ θα γίνει με απόφαση 
του Γενικού Διευθυντή Διοικητικής Υποστήριξης, σύμφω¬ 
να με τις υπηρεσιακές ανάγκες. 

Η απόφαση αυτή να δημοσιευθεί στην Εφημερίδα της. 
Κυβερνήσεως. 

Αθήνα, 31 Ιανουάριου 2000 

Ο Γ ενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. Φ3/Ε5/584/30.3.2000 (9) 

Ορισμός του τρόπου και της διαδικασίας εξελίξεων υπη- 
ρετούντων μελών ΕΠ των ΤΕΙ εκκρεμούν προς της 
ενάρξεως ισχύος του Ν. 2188/1994. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Τηςπαρ. 17του άρθρου 11 του Ν. 2817/2000 «Εκπαί¬ 
δευση των ατόμων με ειδικές εκπαιδευτικές ανάγκες και 
άλλες διατάξεις» (ΦΕΚ78τ. Α' 14-3-2000). 

β) Του εδ. β’τηςπαρ. 4του άρθρου 2του Ν. 2188/1994 
«Ρύθμιση θεμάτων διοίκησης της εκπαίδευσης και άλλες 
διατάξεις» (ΦΕΚ 18 τ. ΑΊ 6-2-1994). 

γ) Του Ν. 1404/1983 «Δομή καιλειτουργίατωνΤΕΙ» (ΦΕΚ 
28 τ. Α' 3-3-1994), όπως ισχύει. 


δ) Του άρθρου 29α του Ν. 1558/1985, όπως προστέθη¬ 
κε με το άρθρο 27 του Ν. 2081/1992 και τροποποιήθηκε με 
το άρθρο 1 παρ. 2ου του Ν. 2469/1997. 

2. Το γεγονός ότι από τις διατάξεις της παρούσης δεν 
προκαλείται δαπάνη εις βάρος του κρατικού προϋπολο¬ 
γισμού γιατοτρέχον καιτα επόμενα οικονομικά έτη, απο¬ 
φασίζουμε: 

1. Υπηρετούντο μέλη ΕΠ των ΤΕΙ που είχαν υποβάλει 
αίτηση εξέλιξης πριν την έναρξη ισχύος του Ν. 2188/94 
και μέχρι τη δημοσίευση της παρούσης έχουν κριθεί 
θετικά για την αντικατάσταση μεταπτυχιακού τίτλου 
σπουδών με επαγγελματικό έργο από τις ειδικές πε¬ 
νταμελείς επιτροπές του εδ. β’ της παρ. 4 του άρθρου 
2 του Ν. 2188/94 ή εκκρεμεί αίτησή τους ενώπιον των 
ανωτέρω επιτροπών για την ίδια αιτία, έχουν το δικαίω¬ 
μα, κατόπιν αιτήσεώς τους, εξέλιξης μία φορά στην 
επόμενη βαθμίδα, μετά από κρίση ειδικού πενταμελούς 
εκλεκτορικού σώματος που συστήνεται με απόφαση 
του Υπουργού Εθνικής Παιδείας και Θρησκευμάτων 
από μέλη ΕΠ του οικείου ΤΕΙ, ανώτερης βαθμίδας από 
τον κρινόμενο, του ιδίου ή συναφούς γνωστικού αντι¬ 
κειμένου και σύμφωνα με τα τυπικά και ουσιαστικά 
προσόντα που ίσχυαν πριν την έναρξη της εφαρμογής 
του Ν. 2188/94. Κατά τα λοιπά ισχύουν οι διατάξεις πε¬ 
ρί ελέγχου νομιμότητας και δημοσίευσης της πράξης 
διορισμού από τον Υπουργό Εθνικής Παιδείας και Θρη¬ 
σκευμάτων. 

2. Η ισχύςτης παρούσης αρχίζει από τη δημοσίευση της 
στην Εφημερίδα της Κυβέρνησης. 

Η παρούσα να δημοσιευθεί στην Εφημερίδα της Κυ¬ 
βέρνησης. 

Αθήνα, 30 Μαρτίου 2000 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




